Nobeta Azadîye ya ke semedê azadîya fîzîkîye ya Rayberê Şarê Kurdî Abdullah Ocalanî 25ê hezîrana 2012î de ameye destpêkerdene hewteyê 468. de ya.
Nobete no hewe hetê ciwananê ke Swîsre ra ameyî ra ameye dewrgirewtene. Çalakîya warê dezgehanê Ewropa de yena kerdene her roje serê sibayî ra heta saetanê veraşanî yena kerdene. Nobete nê hewteyî de Ugur Orak, Berxwedan Peker, Teslîm Ekmen û Mehmet Goyî ca genê.
Teslîm Ekmenî ke bi nameyê grûbe eşkerayîye daye verî xoverdayîşê Îmraliyî û zîndanan selam kerd û vat ganî şarê kurdî vera tecrîd û hêrişanê îşxalî bibo yew û îşxalkeran Kurdîstanî ra bierzo teber. Ekmenî vera xayînîye zî hersê xo ard ziwan û veng da PDKyî ke wa hemkarê qirkerdişê vera kurdan nêbo. Ekmenî hêrişê vera Mexmûrî sey qesasê DAÎŞî name kerd û bevêgîya Ewropa yê vera tecrîd, hêrişê vera Mexmûrî û şerê vera kurdan şermezar kerde.
